CELEX: 22005D0131
Language: da
Date: 2005-10-21 00:00:00
Title: Afgørelse truffet af Det Blandede EØS-udvalg nr. 131/2005 af  21. oktober 2005  om ændring af bilag II (Tekniske forskrifter, standarder, prøvning og certificering) til EØF-aftalen

19.1.2006   
            
            
               DA
            
            
               Den Europæiske Unions Tidende
            
            
               L 14/18
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 131/2005
   af 21. oktober 2005
   om ændring af bilag II (Tekniske forskrifter, standarder, prøvning og certificering) til EØF-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag II til aftalen blev ændret ved afgørelse nr. 116/2005 truffet af Det Blandede EØS-udvalg (1).
            
         
               (2)
            
            
               Europa-Parlamentets og Rådets forordning (EF) nr. 273/2004 af 11. februar 2004 om narkotikaprækursorer (2) bør indarbejdes i aftalen.
            
         
               (3)
            
            
               Forordning (EF) nr. 273/2004 ophæver Rådets direktiv 92/109/EØF (3) som er indarbejdet i aftalen, og som derfor ophæves i henhold til aftalen —
            
         TRUFFET FØLGENDE AFGØRELSE:
   Artikel 1
   I kapitel XIII i bilag II til aftalen foretages følgende ændringer:
   
               1)
            
            
               Følgende punkt indsættes efter punkt 15w (Europa-Parlamentets og Rådets direktiv 2004/23/EF):
               
                           »15x.
                        
                        
                           
                              32004 R 0273: Europa-Parlamentets og Rådets forordning (EF) nr. 273/2004 af 11. februar 2004 om narkotikaprækursorer (EUT L 47 af 18.2.2004, s. 1).
                           Forordningens bestemmelser gælder i forbindelse med denne aftale med følgende tilpasninger:
                           
                                       a)
                                    
                                    
                                       Artikel 11, stk. 2, finder ikke anvendelse.
                                    
                                 
                                       b)
                                    
                                    
                                       I artikel 15 henvises der til det udvalg, der er nedsat ved artikel 10 i forordning (EØF) nr. 3677/90. Når det pågældende udvalg behandler sager, der er omfattet af denne forordning, deltager EFTA-staterne fuldt ud i udvalgets arbejde, men har ikke stemmeret.«
                                    
                                 
                     
         
               2)
            
            
               Teksten i punkt 15f (Rådets direktiv 92/109/EØF) udgår.
            
         Artikel 2
   Den islandske og norske udgave af forordning (EF) nr. 273/2004, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 22. oktober 2005, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 (4).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 21. oktober 2005.
      
         
            På vegne af Det Blandede EØS-udvalg
         
         SD Prinz Nikolaus von LIECHTENSTEIN
         
         
            Formand
         
      
   
   
      (1)  EUT L 339 af 22.12.2005, s. 18.
   
      (2)  EUT L 47 af 18.2.2004, s. 1.
   
      (3)  EFT L 370 af 10.12.1992, s. 76.
   
      (4)  Ingen forfatningsmæssige krav angivet.